การแข่งขันจักรยานผาดโผน หรือจักรยาน BMX ในกีฬาโอลิมปิกฤดูร้อน
การแข่งขันกีฬาโอลิมปิคฤดูร้อนซึ่งจะเริ่มต้นที่กรุงปักกิ่งปลายสัปดาห์หน้า จะมีการแข่งขันกีฬาใหม่ประเภทหนึ่งที่เชื่อว่าจะเป็นที่นิยมของวั
กีฬาที่ว่านี้ คือการแข่งขันจักรยานผาดโผน หรือจักรยาน BMX BMX ย่อมาจาก Bicycle Motocross เป็นการขี่จักรยานผาดโผนที่เริ่มต้นขึ้นในช่วงคริสต์ทศวรรษ 1960 เมื่อเด็กๆขี่จักรยานลอกเลียนท่าผาดโผนจากการขี่จักรยานยนต์ของผู้ใหญ่ และราวๆสี่สิบปีให้หลัง คณะกรรมการโอลิมปิคสากลยอมให้มีการแข่งขันกีฬาประเภทนี้เพื่อชิงเหรียญโอลิมปิคกันอย่างเต็มภาคภูมิ คุณ Mike King อดีตแชมป์โลกของการขี่จักรยาน BMX และปัจจุบันเป็นผู้อำนวยการทีมจักรยาน BMX ของสหรัฐที่จะเข้าแข่งขันที่กรุงปักกิ่ง ดีอกดีใจที่ได้เห็นกีฬาที่เคยเล่นกันเป็นกีฬาครอบครัว ยกระดับขึ้นมาเป็นกีฬานานาชาติ ทีม USA Cycling มีสนามฝึกที่สร้างขึ้นมาให้เหมือนกับสนามแข่งที่ปักกิ่งทุกกระเบียดนิ้ว และนักขี่จักรยานหญิง Jill Kintner เชื่อว่า ช่วยให้ได้เปรียบคู่แข่งขันเป็นอย่างมาก คุณ Jill บอกว่า แม้จะได้เปรียบในเรื่องสนามฝึกซ้อม แต่ก็ไม่ได้เป็นการรับประกันว่าจะได้เหรียญกับเขา เธอให้คำมั่นสัญญาว่าจะพยายามอย่างเต็มที่เพื่อให้สมกับความใฝ่ฝันที่มีมานานแล้ว